2000D0125 — LV — 17.09.2013 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:

▼B

PADOMES LĒMUMS

(2000. gada 31. janvāris)

par noslēgto Nolīgumu par vispārēju tehnisko noteikumu apstiprināšanu riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos (“Paralēlais nolīgums”)

(2000/125/EK)

1. pants

Ar šo Kopienas vārdā un tās kompetences robežās tiek apstiprināts Nolīgums, turpmāk saukts par “Paralēlo nolīgumu”, par vispārēju tehnisko noteikumu izveidi riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos.

Paralēlā nolīguma teksts ir pievienots I pielikumā.

2. pants

Padomes priekšsēdētājs ieceļ personu, kura ir pilnvarota iesniegt apstiprināšanas dokumentu, ko prasa Paralēlā nolīguma 9. panta 2. punkts, un deklarāciju, kas ir ietverta II pielikumā.

3. pants

Komisija Kopienas vārdā izdara visus Paralēlajā nolīgumā noteiktos paziņojumus, īpaši tos, kas minēti 7., 9., 12. un 15. pantā.

4. pants

Galvenie pasākumi attiecībā uz Kopienas un dalībvalstu līdzdalību Paralēlajā nolīgumā ir noteikti III pielikumā.

5. pants

▼M1

1. Savienība balsojumā atbalsta vispārējo tehnisko noteikumu projekta izstrādi vai šādu noteikumu grozījumu projektu, ja projekts ir apstiprināts saskaņā ar Līguma par Eiropas Savienības darbību (LESD) 218. panta 9. punktā izklāstīto procedūru.

▼B

2. Gadījumos, kad netiek dota piekrišana saskaņā ar 1. punktu, Kopiena balso pret vispārējo tehnisko noteikumu ieviešanu vispārējā reģistrā.

▼M1

3. Savienības nostāju attiecībā uz iespējamo tehnisko noteikumu iekļaušanu sarakstā un iekļaušanas apstiprinājumu apkopojumā, kā arī attiecībā uz strīdus jautājumiem starp līgumslēdzējām pusēm nosaka atbilstīgi LESD 218. panta 9. punktā noteiktajai procedūrai.

6. pants

1. Savienība balsojumā atbalsta ierosinātos Paralēlā nolīguma grozījumus, ja ierosinātais grozījums ir apstiprināts saskaņā ar LESD 218. panta 6. punkta a) apakšpunktā izklāstīto procedūru.

Ja minētā procedūra līdz balsošanai nav laikus pabeigta, Savienība grozījumu neatbalsta.

2. Lēmumu izteikt vai neizteikt iebildumus pret citas līgumslēdzējas puses ierosinātu Paralēlā nolīguma grozījumu pieņem saskaņā ar LESD 218. panta 6. punkta a) apakšpunktā izklāstīto procedūru.

▼B

I PIELIKUMS

NOLĪGUMS

par vispārēju tehnisko noteikumu apstiprināšanu transportlīdzekļiem ar riteņiem, aprīkojumam un detaļām, ko var uzstādīt un/vai lietot transportlīdzekļos ar riteņiem

PREAMBULA

LĪGUMSLĒDZĒJAS PUSES,

IR NOLĒMUŠAS pieņemt nolīgumu, lai ieviestu procesu vispārēju tehnisko noteikumu izstrādāšanas veicināšanai, nodrošinot augstu drošības, vides aizsardzības, energoefektivitātes un aizsardzības pret zādzībām līmeni transportlīdzekļiem ar riteņiem, aprīkojumam un daļām, ko var uzstādīt un/vai lietot transportlīdzekļos ar riteņiem;

IR NOLĒMUŠAS, ka šādam procesam ir jāveicina arī esošo tehnisko noteikumu saskaņošana, atzīstot vietēju, valstu un reģionālu iestāžu tiesības pieņemt un uzturēt tehniskus noteikumus veselības, drošības, vides aizsardzības, energoefektivitātes un aizsardzības pret zādzībām jomā, kas ir stingrāki nekā vispārējā līmenī ieviestie tehniskie noteikumi;

ŅEMOT VĒRĀ PILNVARAS noslēgt šādu nolīgumu saskaņā ar ANO/EEK pilnvaru 1. punkta a) apakšpunktu un ANO/EEK Noteikumu 50. panta XIII nodaļu;

ATZĪSTOT, ka šis nolīgums neierobežo Līgumslēdzējas puses tiesības un pienākumus saskaņā ar esošiem starptautiskiem nolīgumiem par veselību, drošību un vides aizsardzību;

ATZĪSTOT, ka šis nolīgums neierobežo Līgumslēdzējas puses tiesības un pienākumus saskaņā ar nolīgumiem Pasaules Tirdzniecības organizācijā (PTO), to skaitā saskaņā ar Nolīgumu par tehniskajām barjerām tirdzniecībā (TBT), un ar mērķi ieviest vispārējus tehniskos noteikumus saskaņā ar šo nolīgumu, kuri būtu pamatā tās tehniskajiem noteikumiem atbilstoši minētajiem nolīgumiem;

AR MĒRĶI, ka šā nolīguma Līgumslēdzējas puses izmantos vispārējos tehniskos noteikumus, kas ieviesti saskaņā ar šo nolīgumu, par pamatu saviem tehniskajiem noteikumiem;

ATZĪSTOT to, cik svarīga ir veselības aizsardzība, drošība un labklājība, un pastāvīgi uzlabojot un mēģinot panākt labāku transportlīdzekļu ar riteņiem, aprīkojuma un daļu, ko var uzstādīt un/vai lietot transportlīdzekļos ar riteņiem, drošības, vides aizsardzības, energoefektivitātes un aizsardzības pret zādzībām līmeni un potenciālo starptautiskās tirdzniecības vērtību, patērētāju izvēli un produktu pieejamību, palielinot esošo un nākotnes tehnisko noteikumu un ar tiem saistītu standartu konverģenci;

ATZĪSTOT valdību tiesības veikt pasākumus, lai uzlabotu veselības, drošības un vides aizsardzības līmeni, un noteikt, vai vispārējie tehniskie noteikumi, kas ieviesti saskaņā ar šo nolīgumu, ir piemēroti to prasībām;

ATZĪSTOT svarīgo saskaņošanas darbu, kas jau ir veikts saskaņā ar 1958. gada Nolīgumu;

ATZĪSTOT dažādu ģeogrāfisko reģionu ieinteresētību un kompetenci drošības, vides, enerģijas un aizsardzības pret zādzībām problēmās, metodes šo problēmu risināšanai un šīs ieinteresētības un kompetences nozīmīgumu vispārējo tehnisko noteikumu izstrādāšanā, lai panāktu uzlabojumus un samazinātu atšķirības;

VĒLOTIES veicināt ieviesto vispārējo tehnisko noteikumu pieņemšanu jaunattīstības valstīs, jo īpaši vismazāk attīstītajās no tām, un ņemot vērā īpašas problēmas un apstākļus šajās valstīs;

VĒLOTIES, lai, izstrādājot vispārējus tehniskos noteikumus, Līgumslēdzēju pušu piemērotos tehniskos noteikumus pienācīgi apsvērtu caurskatāmās procedūrās un lai šādā apsvēršanā būtu iekļautas salīdzinošas priekšrocību un izmaksu lietderības analīzes;

ATZĪSTOT, ka vispārēju tehnisku noteikumu ieviešana, kuri nodrošina augsta līmeņa aizsardzību, rosinās katru atsevišķo valstis secināt, ka šie noteikumi to jurisdikcijā nodrošinās vajadzīgo aizsardzību un efektivitāti;

ATZĪSTOT transportlīdzekļu degvielu kvalitātes ietekmi uz transportlīdzekļu vides aizsardzības prasībām, cilvēku veselību un degvielas izmantošanas efektivitāti; un

ATZĪSTOT, ka, lai saskaņā ar šo nolīgumu izstrādātu vispārējus tehniskos noteikumus, īpaši svarīgas ir caurskatāmas procedūras, un ka šim izstrādāšanas procesam ir jābūt saderīgam ar šā nolīguma Līgumslēdzēju pušu reglamentējošajiem izstrādāšanas procesiem,

IR VIENOJUŠĀS PAR TURPMĀKO.

1. pants

Mērķis

2. pants

Līgumslēdzējas puses un konsultatīvais statuss

3. pants

Izpildkomiteja

4. pants

Tehnisko noteikumu kritēriji

5. pants

Vispārējo tehnisko noteikumu priekšlikumu apkopojums

6. pants

Vispārējo tehnisko noteikumu reģistrs

7. pants

Ieviesto vispārējo tehnisko noteikumu pieņemšana un paziņošana par piemērošanu

8. pants

Strīdu izšķiršana

9. pants

Kļūšana par Līgumslēdzēju pusi

10. pants

Paraksts

11. pants

Stāšanās spēkā

12. pants

Izstāšanās no nolīguma

Līgumslēdzēja puse var izstāties no šā nolīguma, par to rakstiski paziņojot Ģenerālsekretāram.

13. pants

Nolīguma grozīšana

14. pants

Depozitārijs

Šā nolīguma depozitārijs ir ANO Ģenerālsekretārs. Papildus citām depozitārija funkcijām, Ģenerālsekretārs iespējami īsā laikā paziņo Līgumslēdzējām pusēm:

15. pants

Nolīguma attiecināšana uz teritorijām

16. pants

Sekretariāts

Šā nolīguma sekretariāts ir ANO/EEK Izpildsekretārs. Izpildsekretārs veic šādas sekretariāta funkcijas:

A pielikums

Definīcijas

Šajā nolīgumā piemēro šādas definīcijas.

B pielikums

Izpildkomitejas sastāvs un reglaments

1. pants

Izpildkomitejas locekļi ir tikai Līgumslēdzējas puses.

2. pants

Izpildkomitejas locekļi ir visas Līgumslēdzējas puses.

3. pants

4. pants

Lai nodotu savu balsi, Līgumslēdzēja puse piedalās sanāksmē. Līgumslēdzējai pusei nav jāpiedalās, ja balso tās reģionālā ekonomikas integrācijas organizācija.

5. pants

6. pants

7. pants

7.1. Valsts vai reģionālu noteikumu iekļauj priekšlikumu apkopojumā, ja piedalās vai nu vismaz viena trešā daļa no Līgumslēdzējām pusēm un balso par iekļaušanu (kā noteikts šā pielikuma 5.2. pantā) vai arī, ja par iekļaušanu tiek atdota viena trešā daļa kopējā balsu skaita, atkarībā no tā, kurš no šiem nosacījumiem ir labvēlīgāks, lai panāktu pozitīvu balsojumu. Jebkurā gadījumā šajā vienā trešajā daļā ir Eiropas Kopienas, Japānas vai Amerikas Savienoto Valstu balsojums, ja kāda no tām ir Līgumslēdzēja puse.